**ביאטה מריה שידלו** (לבית קוּסינסקי) (בפולנית: ‏**Beata Maria Szydło**ⓘ‏?‏; ‏‏נולדה ב־15 באפריל 1963) היא פוליטיקאית פולנייה, סגנית ראש ממשלת פולין בשנים 2017–2019. בין 16 בנובמבר 2015 ל-7 בדצמבר 2017 כיהנה שידלו כראשת ממשלת פולין.

ביוגרפיה
--------

ביאטה שדלו נולדה באושוויינצ'ים בשם **ביאטה מריה קוסינסקי**. אביה היה כורה במקצועו. היא בוגרת האוניברסיטה היגלונית, שם רכשה את השכלתה. היא למדה שם אתנוגרפיה. סיימה תואר שני במנהל עסקים בוורשה.

בשנים 1995-1989 הייתה דוקטור בפקולטה לפילוסופיה והיסטוריה של פולין באוניברסיטה היגלונית. בשנת 1997 סיימה את הלימודים לתארים מתקדמים למנהלים בבית הספר לכלכלה בוורשה.

קריירה פוליטית
--------------

בגיל 35 נבחרה לכהן כראש עיריית בז'שצ'ה. בשנת 2005 נבחרה לחברת הסיים, הבית התחתון של פולין, מטעם מפלגת חוק וצדק. 

### ראש ממשלת פולין

במהלך הבחירות הכללית בפולין שנערכו באוקטובר 2015, מפלגת "חוק וצדק" הימנית ניצחה בבחירות הכללית. לאחר שניהלה את תעמולת בחירות עבור המועמד של מפלגתה לנשיאות, אנדז'יי דודה, מונתה על ידו לכהן כראש ממשלת פולין. ב-16 בנובמבר 2015 הקימה שדלו את ממשלתה (אנ'). אחת מההחלטות הראשונות שלה הייתה להוציא את דגל האיחוד האירופי מאולם מסיבות העיתונאים במשרד ראש הממשלה ולהחליף את השעון באולם הישיבות של מועצת השרים בצלב. מיד עם כניסתה לתפקיד, הכריזה על "תוכנית 500+", בראש סדר העדיפויות שלה כראש ממשלה. התוכנית הושקה ב-1 באפריל 2016 וסיפקה למשפחות 500 זלוטי עבור כל ילד, החל מהילד השני. התוכנית נועדה לשמש כזרז לגידול בשיעור הילודה במדינה. בנוסף הודיעה על הורדת גיל הפרישה לגמלאות, ובכך לבטל רפורמה לא פופולרית של הממשלה הקודמת.

אחת המחלוקות הגדולות ביותר במהלך ממשלתה, משבר בית המשפט החוקתי בפולין בסוף 2015 (אנ'). לאחר שהממשלה קידמה חוק שיחייב רוב של שני שליש בהכרעות גורליות והעביר את הסמכות להשביע שופטים מנשיא פולין ליושב ראש הסיים. בתגובה אלפים הפגינו בעשרות ערים במדינה. לך ולנסה אמר בתגובה "הדמוקרטיה בפולין בסכנה של ממש, הממשלה מביישת אותי". המשבר הביא גם לצניחה דרמטית בפופולריות של הממשלה, וספג ביקורת מהפרלמנט האירופי, שב-13 באפריל 2016 קיבל החלטה שהצהירה כי הפרלמנט "מודאג מהשיתוק האפקטיבי של בית המשפט החוקתי. בפולין מסכנת הפגיעה בדמוקרטיה, בזכויות אדם ובשלטון החוק.

ביולי 2016 השתלטה ממשלת פולין על רשות השידור הציבורי של פולין, כולל ערוצי הרדיו והטלוויזיה הפולנית. יותר מ–160 עיתונאים פוטרו או עזבו את תפקידם משום שלא הסכימו לקדם את מסרי מפלגת "חוק וצדק".

באוקטובר 2016 קידמה הממשלה חוק האוסר באופן מוחלט ביצוע הפלות במדינה, גם במקרי אונס או במקרים המסכנים את חיי האישה, כשהוא קובע עונש מאסר של עד חמש שנים לאישה המבקשת להפיל או לרופאים שיבצעו הפלות.

ביולי 2017 הסנאט של פולין אישר את החוק המכפיף את מערכת בתי המשפט לפיקוח פוליטי, צעד שגרר ביקורת חריפה בקרב אזרחי המדינה שמחו על הפרת עקרון הפרדת הרשויות במדינה.

באוקטובר 2017 אלפי רופאים ומתמחים הקימו אוהלי מחאה במרכז וורשה וערים רבות נוספות בפולין. בדרישה להעלאת השכר החודשי הממוצע שלהם. גם אזרחים רבים בפולין הצטרפו לאות הזדהות, להפגנות המחאה של אלפי הרופאים מול הפרלמנט הפולני בוורשה ואל מאהלי המחאה שהקימו בערים רבות במדינה, ובמחאה על המצב הקשה של מערכת הבריאות.

ב-7 בדצמבר 2017, התפטרה שידלו מתפקידה יחד עם כל חברי ממשלתה. התפטרותה התקבלה למחרת על ידי הנשיא אנדז'יי דודה, אשר מינה במקומה את מתאוש מורביצקי לראש הממשלה החדש, גם הוא ממפלגת חוק וצדק. מאז ועד 4 ביוני 2019 כיהנה שידלו כסגניתו של ראש הממשלה מורביצקי.

במאי 2019 התמודדה בבחירות לפרלמנט האירופי, ונבחרה כחברת הפרלמנט האירופי מטעם פרובינציית פולין קטן ושוויינטוקז'יסקיה.

חיים אישיים
-----------

שידלו נשואה לאדוורד שידלו, להם שני ילדים. שידלו היא קתולית.

קישורים חיצוניים
----------------

ויקישיתוף מדיה וקבצים בנושא **ביאטה שידלו** בוויקישיתוף
* 

* אתר האינטרנט הרשמי של ביאטה שידלו (בפולנית ובאנגלית)
* ביאטה שידלו, ברשת החברתית פייסבוק

* ביאטה שידלו, ברשת החברתית אקס (טוויטר)
* ביאטה שידלו, באתר אנציקלופדיה בריטניקה (באנגלית)

הערות שוליים
------------

1. ↑  אתר למנויים בלבד אלכס דובאל סמית, גרדיאן, מהפך בפולין: הלאומנים שבים לשלטון אחרי שמונה שנים, באתר הארץ, 25 באוקטובר 2015
2. ↑  אתר למנויים בלבד אלכס דובל סמית, גרדיאן, ביאטה שידלו, בת של כורה, הגיחה מאלמוניות יחסית לראשות הממשלה בפולין, באתר הארץ, 27 באוקטובר 2015
3. ↑  אתר למנויים בלבד רויטרס וניו יורק טיימס, ניצחונם הצפוי של הלאומנים בבחירות היום בפולין יעמיק את הקרע באיחוד האירופי, באתר הארץ, 25 באוקטובר 2015
4. ↑  אתר למנויים בלבד איי.פי, פולין מפצירה באזרחיה "להתרבות כמו ארנבים" כדי להילחם בצניחה בילודה, באתר הארץ, 9 בנובמבר 2017
5. ↑  אתר למנויים בלבד אקונומיסט, כאב הראש החדש של אירופה – ממשלת פולין, באתר הארץ, 6 בדצמבר 2015
6. ↑  אתר למנויים בלבד איי.פי, חודש אחרי השבעתה: ממשלת פולין פועלת לנטרול סמכויות ביהמ"ש החוקתי, באתר הארץ, 20 בדצמבר 2015
7. ↑  אתר למנויים בלבד אלכס דובאל סמית וג'וליאן בורגר, גרדיאן, לך ואלנסה: הדמוקרטיה בפולין בסכנה של ממש, הממשלה מביישת אותי, באתר הארץ, 24 בדצמבר 2015
8. ↑  "European Parliament scolds Poland" (באנגלית אמריקאית). 2016-04-13. נבדק ב-2016-08-22.
9. ↑  אליסון סמייל וג'ואנה ברנדט, ניו יורק טיימס, ממשלת פולין משתלטת על השידור הציבורי: יותר מ–160 עיתונאים עזבו, באתר הארץ, 4 ביולי 2016
10. ↑  ניצן צבי כהן, ‏יום שני השחור של נשות פולין, באתר דבר העובדים בארץ ישראל, 4 באוקטובר 2016
11. ↑  AP, ‏"יש לנו את הרחובות", באתר דבר העובדים בארץ ישראל, 23 ביולי 2017
12. ↑  ניצן צור, ‏מערכת הבריאות בפולין חולה, באתר דבר העובדים בארץ ישראל, 30 אוקטובר 2017
13. ↑  אתר למנויים בלבד עופר אדרת, ראש הממשלה החדש של פולין: נוצרי נלהב עם שורשים יהודיים, באתר הארץ, 10 בדצמבר 2017

| ראשי ממשלת פולין |
| --- |
| 

|  |  |
| --- | --- |
| טדאוש מזובייצקי • יאן קשישטוף ביילצקי • יאן אולשבסקי • ואלדמאר פאבלאק • חנה סוחוצ'קה • יוזף אולקסי • ולודז'ימייז' צ'מושביץ' • יז'י בוז'ק • לשק מילר • מארק בלקה • קז'ימייז' מרצינקייביץ' • ירוסלב קצ'ינסקי • דונלד טוסק • אווה קופאץ' • ביאטה שידלו • מטאוש מורבייצקי |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 110571392X
* LCCN: n2020008725
* NLP: a0000002970427
* VIAF: 313026418
* WorldCat: viaf-313026418

 |